1 Petru 3

1. **Îndemnuri pentru comportamentul din familie.v.1-7**
2. **Fiţi gata să suferiţi pentru neprihănire! v.8-17**
3. **Ce a făcut Isus în Duh în timpul celor 3 zile, cât a fost mort? v.18-20**
4. **Relaţia dintre apa potopului şi apa botezului v.21,22**

 „Tot astfel”, adică tot la fel cum a fost smerit Domnul Isus atunci când a trăit pe Pământ, la fel trebuie să fim şi noi smeriţi unii faţă de alţii. Se continuă subiectul smereniei, din cap. anterior.

Scopul supunerii: câştigarea celuilalt pentru Hristos, prin Cuvânt şi trăire cu rugăciune ! Să nu uităm că suntem în sec.I, şi atunci erau multe familii mixte, credincioşi şi necredincioşi.

Dar de ce ap. Petru alocă un spaţiu mai larg femeilor decât bărbaţilor? Pentru că în acele vremuri femeia fusese foarte oprimată, şi situată jos de tot, şi deci ei aveau nevoie de învăţătură cu privire la femei, acum că erau libere în Hristos.

Felul supunerii: trăire practică, *supunere* de drag, de dragul lui Hristos, pentru Hristos, pentru că uneori nu este uşor ca o femeie să fie supusă, mai ales unor bărbaţi greu de mulţumit. Obişnuiesc să spun tinerelor fete să aibe grijă mare, ce soţi îşi aleg, pentru că acelui fel de bărbat vor trebui să fie supuse toată viaţa lor.

- v.5”*nădăjduiau* în Hristos şi erau *supuse*”. Vedeţi legătura?

Felul obişnuit, de zi cu zi, să fie: *curat* şi în *temere* (reverenţă, nu frică, fobie), în

simplitate interioară şi simplitate exterioară, nu cu o îmbrăcăminte care să atragă

privirile, ci „îmbrăcate” cum spune 1 Timotei 2:9:”cu ruşine şi sfială”. NTR”cu îmbrăcăminte decentă, cu modestie şi cumpătare...cu fapte bune, aşa cum se cuvine unor femei care se declară pioase!

-*Podoaba* dinlăuntru este cu mult mai de preţ decât podoaba exterioară.

Petru scrie Neamurilor împrăştiate în Asia Mică.v.4, nu neapărat evreilor.

-femeia se *roagă în adunare;* 1 Tim.2:9

-Sara *asculta* pe Avraam şi-l numea”domn”. Era Avraam un domn? Cred că da, desigur. Prov.31:10-31. Este foarte plăcut să fii supusă şi să asculţi de un soţ care se poartă ca Hristos. Gen.18:12”gândea în sinea ei, Avraam, domnul meu”, deci chiar aşa gândea ea, nu doar vorbea.

-*un duh blând şi liniştit* care este de mare preţ, poate nu înaintea oamenilor, sau a altor femei, dar înaintea Domnului.

-*faceţi binele* fără să vă temeţi că nu veţi primi bine înapoi, faceţi bine, necondiţionat. Faceţi binele fără să vă lăsaţi intimidate. Pot fi intimidate să nu facă mereu binele altora, ci să se îngrijească mai mult de ele. Astăzi se dau multe sfaturi, se pare că toţi ne pricepem să dăm sfaturi altora, şi mai puţin nouă înşine.

v.7 „Şi voi bărbaţilor”, adică tot ce s-a spus până aici pentru soţii este valabil şi pentru bărbaţii lor, voi aveţi grijă la relaţiile cu soţia:

Relaţia *fizică*, *intectuală*, *emoţională* şi *spirituală*.

Trăiţi împreună – cunoaşteţi-le – daţi-le cinste – ca rugăciunile lor să nu fie oprite de lacrimile soţiei.

-purtaţi-vă cu înţelepciune,

-oferiţi cinste femeii. Ce înseamnă să ne cinstim soţiile, să le onorăm?

Soţia este co-moştenitoare a harului vieţii. Psalm 127:3, copiii sunt numiţi moştenire, sau întreaga viaţă cu toate aspectele ei, este numită har,

-egală cu soţul, deşi diferită, ca să nu fie împiedicate rugăciunile voastre;

-trăiţi împreună în înţelegere.

-cunoaşteţi-vă unul pe altul. Se întâmplă să avem lângă noi nişte străini, chiar dacă locuim împreună sub acelaş acoperiş. Studiile arată că soţul modern vorbeşte cu soţia sa cam 37 minute pe săptămână.

Efeseni 4:5”spune adevărul în dragoste”. De ce? Pentru că se spune că dragostea fără adevăr este ipocrizie, dar adevărul fără dragoste este brutalitate. Soţul se roagă împreună cu soţia. Dacă există case unde cei doi nu sunt împreună creştini, şi nu se roagă împreună, dar sunt fericiţi totuşi, cum este un cămin în care cei doi se roagă împreună?!

Desigur că fiecare trebuie să avem şi un timp doar al nostru, individual, doar cu Domnul, dar şi împreună.

1. **Fiţi gata să suferiţi din cauza dreptăţii! v.8-17** „În cele din urmă”, toţi

 trebuie să fiţi aşa, şi bărbaţi şi femei.

Efeseni 5:21 : ”supuneţi-vă unii altora în frica Lui Hristos”.

-daţi cinste soţiei *ca unui vas mai slab*. Am văzut în 2 Tim.2:20-21, două feluri de vase, de cinste şi de ocară. Aici vedem vase mai tari, bărbaţii, şi mai slabe, mai firave, femeile.

Constituţia noastră este diferită. Astfel femeia a fost creată mai puternică în unele domenii: o rezistenţă la temperatură (febră), răbdare, iubire, ascultare cu atenţie, femeia naşte, nu bărbatul, etc., şi mai slabă în alte domenii.

v.10-12 este un citat din Psalmul 34:12-16. Domnul ia aminte la rugăciunile celor neprihăniţi, dar Faţa Lui este împotriva celor ce fac răul.

v.12 Să ştim că ochii Domnului privesc la cei neprihăniţi, la copiii Lui, şi urechile Lui aud rugăciunile lor. Dar Faţa Domnului este împotriva celor ce fac răul!

v.13 este asemănător cu 2:13-20 atunci când vorbeşte de supunere faţă de stăpânire. În mod normal o stăpânire este îngăduită de Domnul, şi teoretic ar trebui să fie după voia Lui Dumnezeu. v.14

v.14 Din nou cuvântul cheie :”a suferi”. Erau unii care le voiau răul, şi ap. Petru îi *fericeşte* dacă sufere pentru Domnul, şi-i *încurajează*, Matei 5:10-12, prin cuvintele Domnului Isus.

-îi îndeamnă:”sfinţiţi în inimile voastre pe Hristos ca Domn”. Tot ce faceţi să faceţi ca şi când aţi face pentru Domnul, adică vreţi ca Domnul să fie mulţumit în primul rând.

- atunci când răspundeţi oricui vă cere socoteală de nădejdea voastră să răspundeţi cu blândeţe şi teamă, şi să aveţi o conştiinţă curată.

*Cugetul* este judecătorul nostru intern, care aprobă, sau dezaprobă ceea ce facem noi. Rom.2:14,15.

Cugetul însă poate fi ca o fereastră curată, sau murdară, care lasă sau împiedică lumina să intre înlăuntrul nostru.

Tit 1:15”mintea şi *cugetul* le sunt spurcate”. Evrei 10:22”un *cuget* rău”.

„Ţinta poruncii este dragostea, care vine dintr-o inimă curată, dintr-un *cuget* bun şi dintr-o credinţă neprefacută”. 1Tim.1:5

„Rugaţi-vă pentru noi; căci suntem încredinţaţi că avem un *cuget* bun, dorind să ne purtăm bine în toate lucrurile”. Evr.13:18

„Având un *cuget* curat; pentru ca cei ce bârfesc purtarea voastră bună în Hristos să rîmână de ruşine tocmai în lucrurile în care vă vorbesc de rău”. 1 Pet.3:16

1. **Ce a făcut Isus în Duh în timpul celor 3 zile?**

-v.18-20 Luca 23:46”Tată în Mâinile Tale îmi încredinţez Duhul”. Şi Şi-a dat Duhul. Cui Şi-a dat Duhul? Tatălui din cer. Putem spune că Domnul Isus a murit înaintea celor 2 tâlhari? Da! Domnul Isus s-a dus în acel loc unde se aflau cei răzvrătiţi, nu după învierea Lui, ci în timp ce trupul Lui era mort, nu-i aşa? Da!

Deci Duhul Domnului S-a dus la ceruri, la Tatăl, după care la 3 zile a înviat, adică Duhul Lui S-a unit cu Trupul Lui.

Domnul Isus Şi-a reluat poziţia Sa de Dumnezeu glorios, fiind Omniprezent, dar oare când? Nu la înviere?!

Şi-a reluat poziţia de glorie, abia după înălţarea Sa la cer, după 40 de zile? Dar ce a făcut în aceste 40 de zile?

Bun, s-a arătat ucenicilor (1 Cor 15), dar oare a stat cu ei tot timpul, sau venea, li se arăta şi pleca? Oare trebuie să fim de acord cu învăţătura adventiştilor şi a martorilor în privinţa aceasta, cum că sufletul când trupul moare se duce la somn?

Cum înţelegem Ioan 20:17? Ce vrea Domnul Isus să spună prin :”Nu mă ţinea, căci nu M-am suit la Tatăl Meu”?

Ce a vrut să spună în Luca 23:43”adevărat adevărat îţi spun că astăzi vei fi cu Mine în rai”? Acel rai nu era raiul ceresc, ci un alt loc? 2 Cor 12:4”a fost răpit în rai”. În lb.greaca este acelaş cuvânt în ambele texte:”paradis”.

Cum înţelegeţi? Eu aşa înţeleg. Nu ştiu când s-a făcut translatarea celor de dinainte de învierea Domnului, sau dacă s-a făcut, dar cu excepţia Luca 16:19 nu mai vedem o astfel de învăţătură în altă parte, în cele mai multe texte se spune că ne ducem acasă la Domnul, deci acolo unde este El, vom fi şi noi.

Deci modelul morţii şi al învierii ne este dat tot de Domnul Isus:

El a murit, adică Şi-a încredinţat Duhul Tatălui; deci Duhul s-a dus la Tatăl, în cer, da? Apoi Duhul Lui (în Duhul S-a dus în Şeol ca să proclame victoria învierii, pentru toţi cei de dinainte de Potop, care nu au crezut în Dumnezeu). De ce doar lor? Pentru că, cred eu, lumea se împarte în câteva ere, iar Potopul încheie prima eră; o a doua eră cred că se încheie la moartea şi învierea Domnului Isus, iar ultima, cea de-a treia eră, la Răpirea Bisericii, iar după aceea, cred că lucrurile sunt foarte previzibile, dar rămâne de discutat, ca să nu ne depărtăm prea mult de la subiectul nostru.

Revenim: Trupul Domnului a fost pus în mormânt pentru 3 zile şi 3 nopţi,

S-a odihnit? Hm, nu prea, dacă avem în vederea cele de mai sus!

Dar după 3 zile a înviat. Ce înseamnă că a înviat? Duhul Lui Hristos nu a dormit, pentru că am văzut că a mers cu tâlharul în cer, apoi S-a dus în Şeol, şi aş zice că deja era prezent peste tot în acelaş timp, fiind Dumnezeu proslăvit din nou, cum era la început.

Deci învierea înseamnă că Duhul viu, treaz al Lui Hristos, S-a reunit cu Trupul Lui, şi timp de 40 de zile S-a arătat sporadic ucenicilor, care L-au văzut, au stat cu El la masă, i-au văzut rănile de pe Trupul Său. După 40 de zile S-a înălţat la cer vizibil, pentru a arăta mesajul clar, că după acest moment nu se va mai arăta trupeşte, dar desigur, va trimite Duhul Său după 10 zile de la înălţarea Sa. Dar să spun că în timpul celor 40 de zile nu S-a dus deloc la cer, (dar ce a făcut, altceva în timpul acestor 40 de zile?).

Asta a avut în vedere atunci când i-a spus Mariei Magdalena, în Ioan 20:17?

Eu nu pot spune asta, pentru că nu aşa mi s-a descoperit mie, dar nu doar mie, ci la mulţi, foarte foarte mulţi teologi, comentatori biblici de renume.

Domnul Isus I s-a arătat Mariei după înviere, dar tâlharului îi promite că va fi cu El în Rai, când tâlharul va muri, dar Domnul a murit înaintea celor doi tâlhari, atunci când Şi-a încredinţat Duhul Tatălui.

Ce se va întâmpla cu noi, oamenii credincioşi, se vede clar în modelul Domnului Isus:

-la moarte, trupul merge în mormânt, la odihnă, duhul merge la Dumnezeu, acasă cu Domnul, unde este mult mai bine, într-o stare conştientă, fericită, ca Moise şi Ilie, ca Domnul Isus, ca toţi cei descrişi în Apocalipsa, înaintea învierii finale, iar după un timp, va avea loc învierea, adică reunirea trupului cu duhul, şi cu unele deosebiri, desigur, pentru că spune 1 Cor 15, putrezirea, nu poate moşteni neputrezirea.

Să învăţăm această doctrină a somnului sufletului, doctrină larg răspândită de unii adventişti şi de martori, mi se pare cel puţin nebiblic, ca să nu zic mai mult.

Cei mai mulţi teologi văd aşa această promisiune, ca fiind cerul, adică al 3-lea cer, acolo vom merge acasă, imediat ce trecem de aici, dincolo.

v.21, 22, face legătura dintre apa care a scăpat pe unii şi i-a omorât pe alţii în timpul potopului lui Noe, şi botezul nou testamental, care nu scapă de păcate, dar care spune ceva, şi anume, că cei ce-l primesc au fost scăpaţi, iertaţi, au fost curăţiţi.

Nădăjduiesc că am acoperit cea mai mare parte a textului, şi mă rog ca Domnul să ne lumineze cu Lumina Lui mare. Vă rog, luaţi doar ce consideraţi că este bun, şi fiţi responsabili de ceea ce spuneţi, faceţi şi învăţaţi pe alţii.

Amin!